 
Na temelju članka 26. Zakona o predškolskom odgoju i obrazovanju ("Narodne novine" broj: 10/97, 107/07, 94/13, 98/19. i 57/22) i članka 41. Statuta Dječjeg vrtića „Leptirići“ Podravske Sesvete KLASA: 404-01/20-01/28 URBROJ: 2137/24-20-2 od 4. rujna 2020. godine, Upravno vijeće Dječjeg vrtića "Leptirići“ Podravske Sesvete 13. srpnja 2023. godine raspisuje
N A T J E Č A J
za popunu radnog mjesta  u Dječjem vrtiću "Leptirići" Podravske Sesvete 

 1.  ODGOJITELJ/ICA – 3 izvršitelj/ica,  na neodređeno, puno radno vrijeme
 2. UVJETI: 
Za prijam u radni odnos odgojitelja/ice kandidati moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) te članka 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („Narodne novine“ broj 133/97).

Kandidati moraju ispunjavati sljedeće uvjete natječaja:

· preddiplomski sveučilišni studij ili preddiplomski stručni studij odgovarajuće vrste za rad na radnom mjestu odgojitelja, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički diplomski stručni studij odgovarajuće vrste za rad na radnom mjestu odgojitelja,

· utvrđena zdravstvena sposobnost za obavljanje posla,

· položen stručni ispit,

· da nije pravomoćno osuđivana za kaznena djela i prekršajna djela iz članka 25. Zakona o predškolskom odgoju i obrazovanju,

· probni rad 3 mjeseca.

3. Uz pisanu prijavu na natječaj kandidati trebaju priložiti: 
· životopis, 
· osobnu iskaznicu (preslika), 
· dokaz o vrsti i stupnju stručne spreme -diplomu (preslika), 
· dokaz o položenom stručnom ispitu (preslika), 
· uvjerenje nadležnog suda da se protiv podnositelja prijave ne vodi kazneni postupak ne starije od mjesec dana  za djela iz članka 25. st. 1. Zakona o predškolskom odgoju i obrazovanju,
· uvjerenje nadležnog prekršajnog suda da se protiv podnositelja prijave ne vodi prekršajni postupak za djela iz članka 25. st. 1. Zakona o predškolskom odgoju i obrazovanju ne starije od mjesec dana,
· vlastoručno napisanu i potpisanu izjavu kandidata da za prijem u službu ne postoje zapreke iz članka 25. Zakona o predškolskom odgoju i obrazovanju ("Narodne novine" 10/97, 107/07, 94/13. i 98/19), 
· elektronički zapis o radnom stažu (ispis iz evidencije Hrvatskog zavoda za mirovinsko osiguranje) ne starije od mjesec dana.
 4. Na natječaj se mogu ravnopravno javiti osobe oba spola. U ovom natječaju riječi i pojmovi koji imaju rodno značenje odnose se jednako na muški i ženski rod.

Odgojitelji i stručni suradnici koji su bili u radnom odnosu u predškolskoj ustanovi prije 18. prosinca 1997. i nemaju položen stručni ispit, dužni su dostaviti dokaz da su bili u radnom odnosu u predškolskoj ustanovi prije navedenog datuma, na radnom mjestu odgojitelja predškolske djece.

Kandidat koji ima prednost pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21), Zakona o civilnim stradalnicima iz Domovinskog rata („Narodne novine“ broj 84/21) te Zakona  o profesionalnoj rehabilitaciji i zapošljavanju osoba s invaliditetom („Narodne novine“ 157/13. 152/14, 39/18, 32/20)  dužan je istaknuti u prijavi za natječaj pravo na prednost pri zapošljavanju pod jednakim uvjetima dostaviti dokaze o ispunjavanju uvjeta iz natječaja i propisanu dokumentaciju kojom dokazuje prednost zapošljavanja koja je određena navedenim posebnim zakonima.

Kandidat koji se poziva na pravo prednosti pri zapošljavanju pod jednakim uvjetima, a odnosi se na osobu iz članka 102. stavaka 1. ‒ 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ 121/17, 98/19, 84/21), dužan je uz prijavu na natječaj dostaviti sve dokaze o ispunjavanju uvjeta iz natječaja i dokaze iz čl. 103. stavak 1. Zakona o hrvatskim braniteljima iz domovinskog rata i članovima njihovih obitelji („Narodne novine“ 121/17, 98/19, 84/21). Poveznica na internetsku stranicu Ministarstva hrvatskih branitelja i dodatne informacije o dokazima koji su potrebni za ostvarivanje prava prednosti pri zapošljavanju  mogu se pogledati na https://branitelji.gov.hr/zaposljavanje

 HYPERLINK "https://branitelji.gov.hr/zaposljavanje-843/843" –

 HYPERLINK "https://branitelji.gov.hr/zaposljavanje-843/843" 843/843
popis dokaza za ostvarivanje prava prednosti pri zapošljavanju- ZOHBDR 2021.pdf (gov.hr)
Kandidat koji se poziva na pravo prednosti pri zapošljavanju pod jednakim uvjetima a odnosi se na osobu iz članka 48. stavaka 1 i 2. Zakona o civilnim stradalnicima iz Domovinskog rata („Narodne novine“ broj 84/21) uz prijavu na natječaj treba dostaviti i dokaze o ispunjavanju uvjeta iz natječaja iz članka 49. citiranog Zakona. Poveznica na internetsku stranicu Ministarstva hrvatskih branitelja Republike Hrvatske https://branitelji.gov.hr/zaposljavanje

 HYPERLINK "https://branitelji.gov.hr/zaposljavanje-843/843" –

 HYPERLINK "https://branitelji.gov.hr/zaposljavanje-843/843" 843/843

 HYPERLINK "https://branitelji.gov.hr/zaposljavanje-843/843" , a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

popis dokaza za ostvarivanje prava prednosti pri zapošljavanju- Zakon o civilnim stradalnicima iz DR.pdf (gov.hr)
Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ 157/13, 152/14, 39/18, 32/20) uz prijavu na javni natječaj dužan je osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom.

Prijavom na natječaj kandidati su suglasni da Dječji vrtić „Leptirići“ Podravske Sesvete može prikupljati, koristiti i obrađivati osobne podatke u svrhu provedbe natječajnog postupka i zapošljavanja, sklapanja ugovora, kontaktiranja i objave na mrežnim stranicama i oglasnoj ploči Vrtića, u skladu sa važećim propisima.

Prije sklapanja ugovora o radu izabrani kandidat obvezan je dostaviti dokumentaciju u izvornicima ili u ovjerenim preslikama. Prije sklapanja ugovora o radu izabrani kandidat obvezan je imati utvrđenu zdravstvenu sposobnost za obavljanje poslova radnog mjesta odgojitelja predškolske djece.

Dječji vrtić „Leptirići“ Podravske Sesvete kao tijelo javne vlasti dužno je objaviti na mrežnoj stranici www.dv-leptirici.hr  obavijest o rezultatima natječajnog postupka u roku od osam dana od dana donošenja odluke o izboru kandidata. Osim objave rezultata natječajnog postupka na mrežnoj stranici Dječjeg vrtića Leptirići u Podravskim Sesvetama, svi pristupnici ovog natječaja bit će obaviješteni i poštom.

Obavijest o rezultatima natječajnog postupka koju je tijelo javne vlasti dužno objaviti sadržava ime i prezime izabranog kandidata te vrstu i stupanj stručne spreme koju ima izabrani kandidat.

Kandidatima koji nisu izabrani bit će vraćena samo dokumentacija dostavljena u izvorniku ili ovjerenoj preslici.

Urednom prijavom smatra se prijava koja sadrži sve podatke i priloge navedene u natječaju.

Nepravovremene i nepotpune prijave na natječaj neće se razmatrati.                                          
5. Prijave na natječaj  s potrebnom dokumentacijom o ispunjavanju uvjeta natječaja  podnose se u roku od 15 dana od dana objave natječaja na  Hrvatskom zavodu za zapošljavanje i službenoj stranici Dječjeg vrtića www.dv-leptirici.hr   na adresu: Općina Podravske Sesvete, Ivana Mažuranića 1,  48363 Podravske Sesvete ( s naznakom –  „Natječaj za odgojitelja/icu na neodređeno vrijeme“).
Upravno vijeće zadržava pravo poništaja i ponovnog objavljivanja natječaja.

Na web - stranici: www.dv-leptirici.hr  dostupan je opis te podaci o plaći radnog mjesta koje se popunjava.




Upravno vijeće Dječjeg vrtića "Leptirići" Podravske Sesvete
Ovaj natječaj je objavljen na stranicama HZZ-a i Dječjeg vrtića Leptirići Podravske Sesvete 31. srpnja 2023. godine.
